AUCT-TSF ตั้งเป้านำรถเข้าประมูล 8 หมื่นคัน ดันรายได้เพิ่ม 150 ลบ./ปี
AUCT-TSF ตั้งเป้านำรถเข้าประมูล 8 หมื่นคัน ดันรายได้เพิ่ม 150 ลบ./ปี
10 ก.ย. 2559

นานยสุวิทย์ ยอดจรัส ประธานกรรมการบริหาร บริษัทสหการประมูล จำกัด (มหาชน) หรือ AUCT เปิดเผยว่า บริษัทมีความเชี่ยวชาญและเป็นมืออาชีพในธุรกิจการประมูลรถยนต์มือสอง รวงทั้งความพร้อมในด้านสถานที่ โดยมีคลังสินค้าจำนวน 27 แห่ง และสาขาที่จัดการประมูลอีก 14 แห่ง สามารถรองรับความต้องการซื้อขายรถยนต์ได้ทั่วประเทศ
ขณะที่บริษัทร่วมทุนกับบริษัททรีซิกตี้ไฟว์ จำกัด (มหาชน) หรือ TSF ผู้นำด้านสื่อโฆษณานอกบ้าน โดยการเปิดตัวธุรกิจ ในนาม “บริษัท แอคชั่น แอนด์ อ๊อกชั่น จำกัด” ซึ่งมีวัตถุประสงค์ในการให้บริการและจัดการทรัพย์สินประเภทรถยนต์เพื่อเพิ่มมูลค่า โดยจะทำหน้าที่เป็นตัวกลางให้ผู้ซื้อและผู้ขายได้พบกันและตัดสินใจซื้อ-ขายผ่านการประมูลในราคาที่พึงพอใจทั้งสองฝ่าย
โดยบริษัทร่วมทุนดังกล่าวมีทุนจดทะเบียน 10 ล้านบาท โดย AUCT ถือหุ้น 50.998% ,บริษัท ทีเอสเอฟ เอนเนอจี จำกัด ถือหุ้น 24%, บริษัท เพิร์ล แอนด์ ดีน มีเดีย เซอร์วิส จำกัด ถือหุ้น 15%, บริษัท อรรถจักร จำกัด ถือหุ้น 5%, นายบพิธ ธุระชน ถือหุ้น 5%, นางสาวพูนศิลป์ แก้วจำนงค์ ถือหุ้น 0.001% และนายเกรียงศักดิ์ ธรรมรักษา ถือหุ้น 0.001%
ทั้งนี้ได้ตั้งเป้านำรถเข้ามาประมูลขายปีละ 80,000 คัน คิดเป็นเงินมูลค่า 150 ล้านบาทต่อปี